[{"text_idx": "#000000", "text": "Chia puding \u2013 tervislik ja maitsev hommikuso\u0308o\u0308k"}, {"text_idx": "#000002", "text": "Chia puding puhul ei oskagi o\u0308elda, kas kevadpa\u0308ike on meile niisama la\u0308bi akna lagipa\u0308he lo\u0308o\u0308nud vo\u0303i on suvise eksootika ootus niivo\u0303rd mo\u0303ttemustreid uuendanud, et retseptid la\u0308hevad paratamatult aina po\u0303nevamaks. Eks nagu ettevo\u0303tlike inimeste po\u0303himo\u0303te sa\u0308testab: kui suvi ei tule meieni, la\u0308heme ise suve juurde. Vo\u0303i midagi sellist. Koduste ja tuttavate retseptide u\u0308les lo\u0308o\u0308mine on ku\u0308ll igapa\u0308evaselt paeluv, aga kohati tuleb endale ka midagi ta\u0308iesti uudset, nagu na\u0308iteks chia seemnete abil vorbitud pudingut, lubada."}, {"text_idx": "#000003", "text": "Chia seemned on meilegi huvitav ainevalik, millega me pole niivo\u0303rd palju tutvust teinud, aga maitsehorisontide laiendamisest me ei keeldu kunagi. Lisaks on chia seemned niivo\u0303rd tervisliku mainega, et kasutegureid lugedes la\u0308heb silme eest lausa kaleidoskoopiliselt kirjuks: need sisaldavad nii ku\u0308llaldaselt kiudaineid, omega-3 rasvhappeid, antioksu\u0308dante, kaltsiumi, magneesiumi, teravilja kohta korralikult valku... Ega ma vist peagi pikemalt seletama, miks otsustasime just seda igas tervisepoes \u2013 ja isegi Selveri gurmeeosakonnas, kust meie seemned soetasime \u2013 levinud superfoodi natuke la\u0308hemalt uurida ja sellest u\u0308he to\u0303eliselt ho\u0303rgu ja tervisliku magustoidu valmis meisterdada."}, {"text_idx": "#000004", "text": "Ta\u0308nase retsepti puhul o\u0303hutan igal hundirindsel lugejal julgelt omaenda eelistusi ja loomingulisust rakendada, sest kuigi magustoidu baas on uudne ja po\u0303nev, siis tegelkult loob chia-pudinguke mo\u0303nusa ja neutraalse baasi, milele vo\u0303ib just oma lemmikute marjade, viljade ja pa\u0308hklitega ko\u0303iksugu sa\u0308rtsu ja nu\u0308anssi lisada. Isiklikult \u2013 metsik nagu ma olen \u2013 meeldis mulle seda serveerida ka na\u0308iteks lihtsa ja va\u0308rske vaarika-mu\u0308ndi kastmega, millele na\u0308puotsaga kardemoni lisasin. Valikuvo\u0303imalused maitsepaleti rikastamiseks on to\u0303esti pea et lo\u0303putud!"}, {"text_idx": "#000005", "text": "Lo\u0303puks pean muidugi tunnistama, et see retsept ei ole nu\u0308u\u0308d pa\u0308ris klassikaline puding, sest olemuselt ja\u0308a\u0308b magustoit pigem kuhugi tapioca-pudingu, parfait ja panna cotta vahele, aga eks chia seemned on ka meile veidi vo\u0303o\u0303ras ja uudne koostisosa \u2013 identset vastet meie turul lihtsalt ei ole."}, {"text_idx": "#000006", "text": "Veel u\u0308ks po\u0303hjus, miks retsepti kindlasti proovida!"}, {"text_idx": "#000007", "text": "Eelistatud marju-vilju \u2013 na\u0308iteks mustikas, granaato\u0303unaseemned"}, {"text_idx": "#000008", "text": "Lase kookospiimal paar tundi purgis seista \u2013 see teeb kindlaks, et kreemjas kooreosa ja kookosvesi eralduksid.\nEralda koorene osa ja pane ko\u0303rvale.\nSega paar korralikku lusikata\u0308it kookoskoort koos alles ja\u0308a\u0308nud kookosvedelikuga la\u0308bi, et saaksid u\u0308htlase tooniga ja kreemja konsistensiga segu. Sellele sega omakorda juurde paar suurt supilusikata\u0308it chia seemneid, ning ja\u0308ta lo\u0303plik segu ku\u0308lmkappi nii 4-5 tunniks (vo\u0303i kuni tarretunud).\nPu\u0308reesta tu\u0308keldatud mango koos poole peota\u0308ie sidrunmelissiga ja vala segu tarretunud chia pudingu peale.\nLo\u0303puks lisa tippu soovitud garneeringud ja maitselisad \u2013 siinkohal viilutatud banaan, mustikas, ning kergvahustatud kookosekreem, mis ennist ko\u0303rvale sai pandud!"}, {"text_idx": "#000009", "text": "Chia puding \u2013 tervislik ja maitsev hommikuso\u0308o\u0308k \u2013 aldarmarket\n[...] Retsepti allikas: retseptisahtel.ee [...]"}, {"text_idx": "#000010", "text": "[...] Retsepti allikas: retseptisahtel.ee [...]"}]